
T)edicaioria: 


Jfíl  meu  hon  amkh  7).    l{amÓn  J^ICÓ  y 

Qampamar,  autor  (entre  altres  cosas, 
que  totas  estàn  bé)  del  drama  clàssich 
"Cor  de  lloure" 


-CZfKló. 


personatge: 


Un  cego  de  sexanta  anys  qu'  en  representa  més  aviat  setanta, 
perquè  desde  qu'  es  en  aquest  mon  ha  patit  sempre, 
sempre. 

No  ha  sapigut  may  ahont  va  naxer,  ni  de  qui  va  naxer,  ni 

perquè  va  naxer. 
No  ha  vist  may  ni  personas,  ni  animals  ni  cosas,  perquè  es 

cego  de  naxement. 


T)ecoració: 

L'  escena  representa  una  plassa  dels  barris  baxos  de  Barce- 
lona. 

En  el  fondo  un  carrer  que  lé  la  cantonada  en  el  primer  terme. 
Fanal  encès  en  la  cantonada. 
Son  las  dotze  de  la  nit. 

Està  nevant  seguit,  seguit,  sense  parar  may.  Es  un  dels  días 
més  rigurosos  d'  un  hivern  dels  més  rigurosos. 

Al  axecarse  el  teló,  el  pobre  cego  apareix  assentat  en  el  portal 
de  la  casa  d'  aquesta  cantonada,  arrupit,  tremolant  de 
fret,  descosit  y  estripat  de  tot  arreu,  ab  un  tapa-bocas  tan  es- 
quifit que  no  hi  arri  va.  pas  à  fer  el  seu  ofici:  en  comptes  de 
tapar  la  boca,  ab  prou  feynas  arriva  à  tapar  el  coll  del  po- 
bre vellet. 

Té  al  seu  costat  un  violí.  Ell  de  tocarlo  no  senyor  que  no  el 
sab  tocar:  ab  1'  arquét  no  n'  arrenca  pas  de  notas  que  con- 
sonin  bé,  tot  lo  més  qu'  el  pobre  home  arriba  à  conseguir 
es  que  las  cordas  dexin  anar  una  espècie  de  gemechs,  que 
alguna  vegada  que  altra  deturan,  y  fins  conmouhen  als 
transeünts  que  tenen  cor  y  que  no  tenen  pressa,  y  algunas 
vegadas  fins  à  n'  els  que,  sense  tenir  cor,  han  de  fer  cari- 
tat per  forsa:  pera  ferse  passar  las  pessigoUas  de  la  seva 
conciencia 

Son  las  dotze  de  la  nit. 

No  passa  una  ànima. 


E5CEN/1  ÚNIC/1 


El  pobre  ceguet,  tot  sol. 


CAh  campana  de  campanar  tocan  à  alguna  distancia,  primer  els 
quatre  quarts,  després  dotze  campanadas.  Quan  n'  han  tocat 
cinch,  y  anantshi  cremat:^ 

iCinch!  iSis!  iSet!  iVuit!  iNou!  iDeu!  lOnce!" 

(Cremantshi  tan  com  pugui:) 

jDotze!  jAlsa,  alsa  las  dotze!  jDeu  meu! 

(Pausa.) 

|No  passa  una  ànima!  jNo  passa  una  ànima! 

CPausa:) 

Jo  ja  ho  veig,  en  aquestas  horas  de  nit  y  ab  aquest 
fret  tan  horrorós  ja  deu  ser  à  retiro  tothom. 

(Desde  el  fons  de  1'  ànima:) 

jTothom,  tothom  menos  jo! 

(Pausa:) 

•No  passa  una  ànima! 

(Casi  plorant:) 

Y  encare  que  per  casualitat  passés  algún  d'  aques- 
tos benefactors  que  à  n'  els  pobres  cegos  ens  tenen 
llàstima,  tampoch  s^  aturaria  per  ferme  caritat,  per- 
què aquest  ditxós  fret  fa  córrer  à  tothom. 

(Pausa:) 

Desde  las  nou  que  soch  aquí,  y  en  tres  horas  justas 
nc  més  he  pogut  arreplegar  que  sis  cèntims. 

(Ab  gran  pesar:) 

jSis  cèntims! 

(Desesperat:) 

jVes  qu'  en  faig  jo  de  sis  cèntims! 

(Cremantshi:) 

Sis  cèntims,  precisament  avuy,  que  potsè  es  el 
dia  de  la  meva  vida  qu'  he  patit  més  fret,  y  que  tan 
necessitada  pendrer  una  mica  d'  aliment,  no  pas  pe'l 
recreo  del  paladar,  no,  sino  pera  abrigarme  una  mi- 
ca-el  ventrell  y  desglassarme  la  sang,  perquè  axis 
pugués  córrer  per  las  venas  y  'm  despertés  el  cor, 
que  jo  conto  que  se  m'  ha  adormit. 

(Ab  la  ma  al  cor,  y  ab  alegria  sarcàstica:) 

iPotsè  si  que  s'  ha  adormit  pera  no  despertarse 
may  més! 

(Esoeransat: 

íTan  de  bó  que  s'  hagi  mort!  Potsé  si  que  si  Deu 
vol,  avuy  me  moriré  de  fam,  de  fret,  y  de  fàstich  d' 
aquesta  vida. 

CAb  força  irat) 

jVaya  una  vida  aquesta  vida! 

(Cremant  shi:) 

Y  diu  que  hi  ha  una  pila  de  tarambanas  que  hi 
creuhen  en  aquesta  vida,  y  que  no  creuhen  en  l' altra. 

(Se  sent  una  campanada  que  senyala  un  quart.) 

i  Alsa,  alsa  un  quart  d'  una!  jTan  clà  com  1'  ay- 
gua  que  ja  no  passarà  ningú  que  's  compadeixi  de 
mi! 

(Creraantshi  molt:) 

i  Ja  no  la  vuU  parar  més  la  mà!  jEn  comptes  de 
cèntims  m'  hi  tiran  neu  desde  dalt  de  tot! 

(Casi  ab  ira:) 

jDeu  meu!  jDeu  meu! 

(Agafant  el  violí:) 

jVeyàm,  veyàm  si  fent  gemegà  una  mica  el  violí 
en  soriirém! 

(Toca  dugas  vegadas^  ab  més  ràbia  la  segona  que  la  primera,  els 
dos  primers  compassos  de  «^Qué  li  darém  à  n'  el  Noy  de  la  Mare?» 
Després,  molt  cremat,  llensa  el  violí.) 

jSi,  si!  jTant  es  que  risqui  com  que  rasqui!  Ja 
ho  diu  el  ditxo:  «Ja  pots  xiulà  si  1'  ase  no  vol 
beure.» 

(Molt  abatut  y  ab  la  mà  al  cor:) 

Lo  qu'  es  avuy  no  hi  podré  pas  arrivar  à  casa 
meva!  jEncare  que  m'  ajudin! 

(Desesperat:) 

Vols  jugar  que  ja  no  'm  quedan  forsas  ni  pera  axe- 
carme! 

(Molt  decidit:) 

iJa  ho  sé  lo  que  faré!  Deixarme  anà  aquí  terra, 

y  rodolant,  rodolant,  me  clavaré  al  mitj  del  pas. 

(Ab  satisfacció  diabòlica.) 

íY  el  qu'  ensopegui,  qu'  ensopegui! 

(Cremantshi  molt:) 

lEs  ela  qu'  un  ó  altre  m'  arreplegarà! 

,Tan  cremat  com  pugui:) 

jBé  arreplegan  als  gossos! 

(Desesperat:) 

jDeu  meu!  jDeu  meu! 

(Casi  plorant:) 

Y  tantas  vegadas  que  li  he  demanat  à  Nostre 
Senyor  que  'm  matés,  y  Ell  no  'm  vol  matar! 

(Resignat:) 

jA  la  cuenta  no  està  per'  mi  Nostre  Senyor! 

(Tornantse  à  cremar:) 

jMatam  Deu  meu  d'  una  vegada,  perquè  se  m' 
acabi  aquest  pati! 

(Molt  decidit:) 

Y  que  pera  matarme,  Tu  no  has  de  fer  res;  res 
més  que  dexarme  està,  perquè  si  vivim  es  perquè  Tu 
ens  fas  viurer. 

(Ab  gran  convenciment:) 

iDexantnos  està,  ja  som  morts  desseguida! 

(Molt  decidit:) 

jDexem  estar! 

(Casi  plorat»t:) 

Desde  que  soch  viudo  que  cada  dia,  cada  dia  li 
demano  que  'm  mati.  Desde  que  se  'm  va  morir  la 
pobre  Magdalena  que  al  Cel  sigui. 

(Ben  convensut:) 

jY  es  cià  que  la  Magdalena  hi  es  al  Cel! 

(Casi  cremantshi:) 

Si  à  n'  ella  no  li  han  dexat  entrar,  en  el  Cel  no 
hi  deu  haber  sinó  Nostre  Senyor  y  la  Mare  de  Deu... 
els  sants  y  las  santas...  y  els  angelets. 

(Ab  gran  tristesa  y  després  d'  una  pausa  d'  uns  quants  segóns:) 

i  Pobre  Magdalena!  ;Y  qu'  en  vàrem  arrivar  à  dir 
de  pare-nostres  y  pare-nostres  perquè  Nostre  Senyor 
ens  fés  la  gràcia  d'  enviarnos  un  fill. 

(Molt  cremat:) 

Ja  la  vàrem  tenir,  ja,  una  criatura,  pero  no  va  pas 
ser  Nostre  Senyor  el  que  ens  la  va  enviar,  sinó  el 
dimoni. 

(Més  cremat:) 

Y  no  va  pas  ser  un  noy,  que  va  ser  una  mossa! 
jUna  mossota! 

(Tan  cremat  com  pugui:) 

jüna  bruxa  va  ser!  jY  encare  ho  deu  ser  de  bruxa! 

(Plorant:) 

Per  axó,  per  axó  se  va  morir  la  meva  Magdalena: 
perquè  s'  en  donava  vergonya  de  viurer  en  aquest 
mon  teninthi  una  filla  bruxa. 

(Ab  resignació:) 

Y  jo,  que  m'  en  dono  tanta  vergonya  com  ella,  no 
'm  puch  morir! 

(Ab  gran  fervor:) 

jDeu  meu,  Deu  meu!  ^'No  diuhen  que  Vos  sou  bon- 
dat infinita?  Pues  allavoras  ^com  es  que  à  rai  m'  hi 
heu  fet  patir  tan  en  aquest  mon?  ;A  mi,  que  no  he 
fet  cap  mal! 

(Molt  decidit:) 

^Qué  no  he  fet  cap  bé?  jNo  senyor,  no!  ^Qné  'm 

podia  cuydar  dels  altres  per  ventura  jo  que  ni  m'  he 
pogut  cuydar  de  mi  mateix?  Jo,  que  per  lo  vist  no 
lie  vingut  al  mon  sinó  pera  patir  fret,  patir  calor, 
patir  sed,  patir  gana,  y  patir  soledat,  qu'  es  la  més 
esgarrifosa  de  totas  las  miserias. 

(Ab  tó  sarcàstich:) 

Jo,  ademés  de  cego  de  naxement,  també  soch 
pohi^e  de  naxement. 

(■  Pausa:) 

Tot  lo  més  que  m'  he  pogut  veurer  en  aquest  mon 
son  tres  pessetas  y  deu  cèntims.  Y  axó,  aquell  dia  que 
vaig  demanar  caritat  desde  que  va  sortir  el  sol  fins 
à  1'  altra  matinada. 

(Molt  indigr  at:) 

Una  vegada  si  senyor  que  en  aquesta  ma  m'  hi 
varen  tirar  un  duro  en  pessa. 

(Més  indignat:) 

jVa  ser  aquí  mateix!  Y  va  ser  ella,  aquella  bru- 
xa,  la  que  m'  el  donava  el  duro. 

(Molt  exitat:) 

D'  aixó  ja  deu  fer  uns  tres  anys,  y  encare  'm 
crema  la  mà  cada  vegada  que  m'  en  recordo. 

(Més  exitat:) 

Ella  anava  ab  altres  mossotas,  que  debían  ser  tan 
bruxas  com  ella,  y  jo  ab  la  veu  la  vaig  poder  cone- 
xer,  y  allavoras  me  vaig  poder  axecar,  y  com  si 
Nostre  Senyor  m'  hagués  donat  vista,  li  vaig  poder 
rebotrer  aquell  duro  per  la  cara. 

(Com  delirant:) 

jBruxa!  íBruxa!  jBruxa!  iMés  que  bruxa! 

(Ab  la  ma  al  front,  com  si  's  volgués  arrencar  la  pell:) 

íDexemho  córrer,  dexemho  córrer,  que  no  hi  puch 
pensar  en  aquella  bruxota!  iNo  hi  vull  pensar! 

CQueda  molt  abatut,  ab  la  ma  al  cor  y  el  cap  decantat) 

jAy!  iAy  pobre  de  mi! 

(Fent  grans  esforsos  torna  à  axecar  el  cap:) 

iVaja,  axó  no  ho  puch  arrivar  à  entendrer! 

(Ab  gran  fervor:) 

iTothom  ho  diu  que  no  hi  ha  ningú  tan  bo  y  tan 
sabi  com  Vos! 

(Entussiasmatshi:) 

Tothom  ho  diu  que  no  hi  ha  res  tan  bonich  com 
axó  del  sol  y  de  la  lluna,  y  els  llamps  y  las  estre- 
Uas...  y  r  aygua  y  els  arbres  y  las  plantas  y  las 
flors,  jTothom  ho  dia! 

(Ab  tan  fervor  ccm  pugui/) 

Y  encare  que  de  tot  axó  jo  no  n'  he  vist  res  may 
de  la  meva  vida,  tot  lo  que  diuhen  de  Vos,  jo  tot  ho 
crech_,  perquè  crech  en  Vos. 

(Se  senten  dugas  campar  adas  ab  campana  dels  quarts.  El 
cego  al  sentirios  diu  esgarrifat:) 

jMaría  Santíssima!  jDos  quarts  d'  una! 

('Ab  la  ma  al  cor:) 

jSi  senyor,  si  que  '1  cor  se  m'  ha  aturat! 

(Ccstanli  molt  enrahonar  y  ab  la  veu  molt  fonda:) 

íM'  ofego,  m'  ofego!  iQuin  patir!  jDeumea,  quin 
patir! 

lAre  si  que  no  puch  més! 

(Molt  content:) 

jSi  es  veritat  que  n'  hi  ha  de  Deu,  aviat  se  m'  aca- 
baràn  tots  aquets  sufriments! 

(Ab  to  tan  solemne  com  pugui:) 

iSi  jo  110  'm  moro  desseguida,  desseguida,  es  que 
no  n'  hi  ha  de  Deu! 

(Se  senten  dos  cops  de  campaneta  de  las  que  tocan  els  esco- 
lanéts  que  acompanyan  al  Viàtich. 

Se  veu  tot  seguit  la  resplandor  de  las  atxas  dels  altres 
acompanyants. 

El  cego,  ab  activitat  vertiginosa,  s'  ajonolla,  agafa  el 
violí  y  ab  penas  y  trevalls  arriva  à  tocar  els  dos  pri- 
mers compassos  de  La  Marxa  Real,  y  cau  estès  à  te" 
rra,  com  ferit  per  un  llamp. 

En  el  precís  moment  de  caurer  el  cego  à  terra  se  sent  el 
cant  de: 

«Te  Deum  laudamus,  te  Dominum  confiteoiur.» 


TELO 


Obras  de  JirSerí  S^^anai^  que  se  venen 
en  la  llibreria  de  Oleg-ari  Salvat  ella, 
Zurbano,  6,  y  en  las  principals  llibre- 
ria s  dè  Barcelona  y  de  Provincias: 


Una  grossa  de  Pensaments  en  vers 

(^.^  edició)  aumenfada  ab  2^  pensaments,  9  il-lustracións 
de  JYlodest  Urgell  y  6  pensaments  deixatats  en  prosa. 

Una  pesseta 

Targetas  postals  Catalanas 

GoHeeeió  de  24  tapgetas  ab  24  pensaments  iWastrats. 

Impresas  ab  cartolina  de  la  millor  classe. 

Cada  dotzena:  Una  pesseta 

Reglas  gramaticales  ilustradas 
2^ibujos  de  j^ntonio  Utrillo. 

Una  Pesetsi 

EN  PRENSA: 

Una  pesseta 

BERT  LLANiLc, 


